Ալեքսանդր Ռիբակ
Ալեքսանդր Իգորևիչ Ռիբակ (, , ), բելառուսական ծագումով նորվեգացի երգիչ, երաժիշտ և ջութակահար, Մոսկվայում տեղի ունեցած «Եվրատեսիլ 2009» երգի մրցույթի հաղթող։ Ստացել է 387 միավոր, որը մինչև 2016 թվականը համարվում էր մրցույթի բոլոր ժամանակների ռեկորդ։ «Եվրատեսիլ 2018» երգի մրցույթում կրկին ներկայացնելու է Նորվեգիան։

Կենսագրություն

Մանկություն և կրթություն 

Ալեքսանդրը ծնվել է երաժիշտների ընտանիքում. մայրը՝ Նատալյա Վալենտինովնա Ռիբակը (ծնված 1959 թվականին), դաշնակահար է, հայրը՝ Իգոր Ալեքսանդրևիչ Ռիբակը (ծնված 1954 թվականին), ջութակահար է։ Հայրը եղել է Ալեքսանդրի առաջին ուսուցիչը, աշխատել է Վիտեբսկի երաժշտական համույթում, Մինսկի կամերային նվագախմբում, մայրը՝ Բելառուսի հեռուստաալիքի երաժշտական ծրագրերի խմբագրությունում։

Վաղ տարիքում Ալեքսանդրը դաստիարակվել է բանահյուսական և դասական երաժշտությամբ, մանկության տարիքից նա հիշում է «Կուպալինկան» և այլ բելառուսական ազգային երգեր։ Նրա տատիկը՝ երաժշտական դպրոցի ուսուցչուհի Մարիա Բորիսովնա Սավիցկայան, 2-ամյա թոռներին սովորեցրել է առաջին մեղեդիները։ Հայրը նույնպես ժամանակ է հատկացրել Ալեքսանդրին, որ զբաղվի նրա հետ երաժշտությամբ։ Ըստ հոր հիշողությունների, երբ որդին եղել է 3 տարեկան, մի անգամ անտառում զբոսնելու ժամանակ նա երգել է իր հորինած երգը։ 5 տարեկանից սկսել է նվագել ջութակ և դաշնամուր, պարել, գրել է երգեր և երգել։

4 տարեկանից Ալեքսանդրը ծնողների հետ տեղափոխվել է Նորվեգիա, որտեղ նրա հորը հրավիրել էին աշխատելու, հետո կես տարուց վերադարձել է Մինսկ, որտեղ սկսել է սովորել Բելառուսի երաժշտական պետական ակադեմիայում։ Նորվեգիայում ընտանիքը բնակություն է հաստատել Օսլոյի արվարձանում՝ Նեսոդեն քաղաքում (Աքերսհուս ֆյուլքե)։ Այնտեղ սկսվել է զբաղվել երաժշտությամբ և զուգահեռ սովորել է տարրական դպրոցում։ 17 տարեկանում նա Meadowmount երաժշտական դպրոցում ստացել է կրթաթոշակ, որը տարեկան կտրվածքով ստացել են ամենաշատը երեք թեկնածու ամբողջ աշխարհի։ Նա ստացել է միջնակարգ կրթություն երաժշտական, պարի և դրամատիկ արվեստի Videregående RUD դպրոցում։ 2012 թվականի հունիսին ավարտել է Օսլոյի Barratt Due երաժշտական ակադեմիայի ջութակի բաժինը (բակալավրի դիպլոմով)։ Նա իր թալիսմանն է համարում ճարմանդները, որոնց վրա պատկերված է իր ջութակը։

Երաժշտական գործունեությունը մինչև «Եվրատեսիլ 2009» 
Հոր հետ Ալեքսանդրը, որպես երաժիշտ համագործակցել է նորվեգական "a-ha" խմբի վոկալիստ Մ. Հարքեթի մյուզիքլում։ Այս մյուզիքլով շրջագայել է Եվրոպայում, Ամերիկայում, Չինաստանում։ Հանդես է եկել այնպիսի արտիստների հետ, ինչպիսիք են Արվե Տելեսենը, Հաննե Կրոգը, Քնուսթեն և Լյուդվիգեն։ 2006 թվականին Նորվեգիայում իր ստեղծագործած «Foolin'» երգով դարձել է «Kjempesjansen» երիտասարդ տաղանդների մրցույթի հաղթող։ Հանդես է եկել աշխարհում ամենահայտնի ջութակահարներից մեկի՝ Պ. Ցուկերմանի հետ։

Նա Նորվեգիայի խոշորագույն սիմֆոնիկ նվագախմբում՝ «Ունգ սիմֆոնիայում» (Ung Symfoni) աշխատել է որպես կոնցերտմեյստեր։ Պատմել է, որ ունեցել են պայմանագրեր եվրոպական ավելի քան 20 երկրներում։ Երգիչը իր երաժշտական կուռքերն է համարում Մոցարտին, «Բիթլզ» խմբին և Սթինգին։ Մշակույթի ոլորտում Անդերս Յարես հիմնադրամի մրցանակի տերը։

Իր հարցազրույցներից մեկում Ալեքսանդր Ռիբակը ասել է, որ գրեթե չի կարդում գրքեր։

Եվրատեսիլյան ելույթ 

Հանդես գալով «Fairytale» երգով՝ Ա. Ռիբակը «Եվրատեսիլ 2009» նորվեգական ազգային փուլում հեռուստալսարանից ստացել է 700 հազար ձայն։ 2009 թվականի մայիսի 16-ին Մոսկվայում դարձել է «Եվրատեսիլ 2009» երաժշտական մրցույթի հաղթող, հավաքել է ռեկորդային 387 միավոր։ Մրցույթը տեղի է ունեցել Նորվեգիայի ազգային տոնի նախօրեին։ Նախորդ ռեկորդը՝ 292 միավոր, 2006 թվականին էր և պատկանում էր «Lordi» խմբին։

Ալեքսանդր Ռիբակը հաստատում է, որ «Fairytale» երգը նա նվիրել է իր նախկին ընկերուհուն՝ Ինգրիդ Բերգ Մեխուսին։ Նա Մոսկվայում «Եվրատեսիլ» կազմակերպությունից եղել է այնքան տպավորված, որ ափսոսանքով նշել է. «Նորվեգիայում այսպիսի շոու չեն կարող ստանալ»։

Երաժշտական գործունեությունը «Եվրատեսիլ 2009» մրցույթից հետո 

2009 թվականի մայիս 29-ին Ալեքսանդր Ռիբակը որպես ժյուրի մասկացել է Մինսկում տեղի ունեցող «Բելառուսի նոր ձայնը» մրցույթում։ Նրան հրավիրել են Վիտեբսկում տեղի ունեցող «Славянский базар» 18 միջազգային արվեստի փառատոնին (2009 թվականի հուլիսի 10—16), և երաժիշտը համաձայնել է։ Բելառուսում իր ճանապարհորդության ժամանակ Ալեքսանդրը ասել է, որ ավելի լավ է ելույթ ուենանալ փոքր երկրում, ուր քեզ բոլորը սիրում են ու սպասում, քան մեծում, որտեղ քեզ ոչ ոք չի ճանաչում։

2009 թվականի սեպտեմբերի 6-ին Ալեքսանդր Ռիբակը ընդունել է մասնակցել Առաջին ալիքի «Փառքի րոպե» ծրագրին։ Նոյեմբերի 10-ին ելույթ է ունեցել Առաջին ալիքում՝ Ոստիկանների օրվան նվիրված միջոցառմանը, որտեղ առաջին անգամ երգել է «Հեքիաթ» երգը ռուսերենով։

Նոյեմբերի 24-ից նոյեմբերի 29-ը հանդես է եկել ելույթներով Դոնի Ռոստովում, Եկատերինբուրգում, Մոսկվայում և Սանկտ Պետերբուրգում։ Նոյեմբերի 30-ին հանդես է եկել Մոսկվայի Կարմիր հրապարակում Ալեքսեյ Յագուդինի հետ 2014 թվականին Սոչիում ձմեռային Օլիմպիական խաղերի նոր խորհրդանիշների ներկայացմանը։

Նա նկարահանել է «Սև կայծակ» ֆիլմի համար նկարահանված «Ես չեմ հավատում հրաշքների» տեսահոլովակում։

2009 թվականի դեկտեմբերի 11-ին հանդես է եկել Օլսոյում տեղի ունեցող Նոբելյան համերգին, որտեղ կատարել է «Fairytale» երգը սիմֆոնիկ նվագախմբի հետ նոր հնչյունավորմամբ։

Դեկտեմբերի 13-ին մասնակցել է Ուկրաինայում «Աստղաձուլարան» ծրագրին (Նոր ալիք հեռուստաալիք)։

2010 թվականի սկզբին Ալեքսանդր Ռիբակը աշխատել է նոր սկավառակի ձայնագրման վրա, ինչպես նաև հնչյունավորել է «Ինչպես ընտելացնել վիշապին» մուլտֆիլմի նորվեգական տարբերակի գլխավոր հերոսին։

Ֆինլանդիայի, Ռուսաստանի, Բոսնիա և Հերցեգովինայի, Սլովենիայի Եվրատեսիլի ընտրական փուլերում մասնակցել է որպես պատվավոր հյուր և հանդես է եկել իր նոր «Небеса Европы» երգով։

2010 թվականի մարտի 8-ին Ալեքսանդրը մեծ համերգով հանդես է եկել Տալլինում։

2010 թվականին Նորվեգիայում տեղի ունենալիք Եվրատեսիլ երգի մրցույթում ԶԼՄ-ները հայտնվել էր տեղեկություն երգչի ոչ ավանդական սեռական կողմնորոշման վերաբերյալ։ Սակայն հետագայում երգիչը հերքել է այդ տեղեկությունը։

2010 թվականի հունիսի թողարկել է արտիստի երկրորդ ալբոմը` «No Boundaries»-ը։

2010 թվականիի հոկտեմբերի կեսերին Ալեքսանդր Ռիբակը Ֆինլանդիայում հանդես է եկել «Ռուսական ռոմանս» փառատոնում։

Թողարկել է «Небеса Европы» երգի տեսահոլովակը։

Թողարկել է «Небеса Европы» ստուդիական ալբոմը։

Շվեդ հեղինակների հետ համագործակցության արդյունքում թողարկել է «Visa Vid Vindens ÄnDar» ալբոմը։

Ձայնագրել է «Небеса Европы» երգի բելառուսական տարբերակը и выпущен видеоклип:

2012 թվականի հունիսի 19-ին Ալեքսանդր Ռիբակը ելույթ է ունեցել Յուրմալայում (Լատվիա) Ջինտարիի հայտնի համերգային դահլիճում, իր հոր՝ Իգոր Ռիբակի հետ, ինչպես նաև հայտնի արվեստաբան, ջութակահար Միխայիլ Կազինիկի և նրա որդու՝ Բորիս Կազինիկի հետ։ Նաև Բալթյան երկրներում, 2013 թվականի սեպտեմբերին Վիլնյուսում (Լիտվա), տեղի է ունեցել մեծ սոլո համերգ իր երգերերի և հայտնի դասական երաժշտության ծրագրով։

2013 թվականին շարունակել է համագործակցությունը Ռումինիայի և Թուրքիայի երաժիշտների հետ, բացի այդ, Ռիբակը մասնակցել է Նորվեգիայի հեռուստատեսության երաժշտական նախագծի ձայնագրությանը, աշխատում է «Тролль» կոչվող երաժշտական ստեղծագործության վրա, անցկացրել ՝ վարպետության դասեր և համերգներ Սկանդինավյան երաժշտական դպրոցների աշակերտների հետ, ինչպես նաև ԱՄՆ-ում։ Եվրատեսիլ 2007-ի հաղթող Մարիա Շերիֆովիչի (Սերբիա) նոր երգի՝ «Gorka Hrabrost» ձայնագրման ժամանակ ջութակի հատվածը նվագել է նա։ Ժյուրիի կազմում մասնակցել է Բելառուսի «Поющие города» մրցույթին։

2014 թվականի սկզբին Ռիբակը «Ինչպես ընտելացնել վիշապին 2» մուլտֆիլմի ստեղծման համար Նորվեգիայում նկարահանել է իր «Into A Fantasy» երգի տեսահոլովակը։ Նույն թվականին Նորվեգիայում տեղի է ունեցել ևս երկու երգի պրեմիերա. հեռուստատեսային հաղորդման մեջ հնչել է «What A Long For» պարային հիթը, իսկ մենակատար Էմիլ Սոլի Տանգենը (Emil Solli-Tangen) հանդես է եկել «I Dine Hender» դասական ոճով։ Բելառուսում համատեղ աշխատանքի արդյունքն էր «Accent» նոր երգի ներկայացնելը, որով Եվրատեսիլ 2015 մրցույթի երկրի նախընտրական փուլում հանդես է եկել «Milki» խումբը, արդյունքում զբաղեցրել են չորրորդ տեղը։ Նաև 2014 թվականին մասնակից Մալթա Ֆրանկլին Գալեջայի (Franklin Galleja) համար Ռիբակը «Still Here» երգը գրել է Եվրատեսիլի համար։

2015 թվականին մասնակցել է «Один в один!» վերամարմնավորման ռուսական շոուին, որտեղ եզրափակչում զբաղեցրել է երկրորդ տեղը։ Երրորդ թողարկման ժամանակ ծաղրերգել է Ռուսլան Ալեխնոյին։

Հայրենիքի հետ կապ 
Եվրատեսիլ երգի մրցույթի ժամանակ Ալեքսանդրը շեշտել է իր կապը հայրենիքի հետ.

Ալեքսանդր Ռիբակը և իր ծնողները պահում են իրենց կապը Բելառուսի և ընդհանրապես նախկին Խորհրդային Միության պետությունների հետ։ Մինսկում ապրում է մայրական կողմից տատիկը՝ Զինաիդա Եգորովնա Ֆուրինան և հորաքույրը՝ Յուլիան, աղջկա՝ Ուլյանայի հետ։ Հայրական կողմի տատիկը՝ Մարիա Բորիսովնա Սավիցկայան ապրում է Վիտեբսկում, հոր կողմից պապիկը՝ Ալեքսանդր Ռիբակը, եղել է պաշտոնական դեսանտավոր։ Հորական կողմից պապիկը՝ Ալեքսանդր Ալեքսանդրովիչ Ռիբակը, ավարտել է Մոսկվայի կոնսերվատորիայի ռազմական դիրիժորների ֆակուլտետը, ղեկավարել է ռազմական նվագախումբը, թոշակի է անցել գնդապետի կոչումով, հիմա լրագրող է, ապրում է Մոսկվայում։ Ալեքսանդրը խոստովանել է, որ Մինսկի նկատմամբ ջերմ զգացումներ է մնացել, նա համարում է, որ հայրենի մշակույթը ազդել է իր երաժշտական նախասիրությունների ձևավորման վրա։

Եվրատեսիլ երգի մրցույթում հաղթանակից հետո Ալեքսանդրը երկու անգամ այցելել է Վիտեբսկի «Սլավյանսկի շուկա» երաժշտական մրցույթին։ 2013 թվականի հոկտեմբերին նրան հրավիրել են Մինսկ «Поющие города» հեռուստածրագրի եզրափակչին մասնակցելու՝ որպես հսկիչ, իսկ ապրիլին նա արժանացել է «Մինսկի ամենահաջողակ 50 մարդ» բարեգործական ծրագրի մրցանակին։ ctv.by ալիքի հետ հարցազրույցում Ռիբակը նշել է, որ հայրենիքում զգում է իրեն հարմարավետ ():

2014 թվականին Ալեքսանդրը սկսել է ակտիվ համագործակցություն «Գրանդ երաժշտություն» պրոդյուսերական կենտրոնի հետ, որի տնօրենը Անդրեյ Գուզելն է։

Երգացանկ

Տեսագրություն

Ֆիլմագրություն 
 2010 — «Կեղտոտ բադիկը» — Լիս
 2010 — Ինչպես ընտելացնել վիշապին — Իկինգ (նորվեգական կրկնօրինակում)
 2010 — «Թափառական Յոհանը» / Yohan — Barnevandrer — Լևի
 2013 — նկարահանվել է Ալենի Լանսյոյի Solayoh տեսահոլովակում, որով ներկայանալու էին Եվրատեսիլ 2013-ին 
 2014 — Ինչպես ընտելացնել վիշապին 2 — Իկինգ (նորվեգական կրկնօրինակում)
 2015 — «Սավա։ Մարտիկի սիրտը» —  Շաման Շի-Շա (նորվեգական կրկնօրինակում)

Մասնակցություն մրցույթներին և մրցանակներ 
 2000 և 2001 - Երիտասարդ երաժիշտների Sparre Olsen մրցանակ
 2003 - Ուսանողի Meadowmount մրցանակը
 2004 - Տարվա արդյունքների հիման վրա պարգևատրվել է մշակույթի ոլորտում Անդերս Ժարեսի մրցանակով
 2005 - Հասել է Idol մրցույթի նորվեգական տարբերակի կիսաեզրափակչին (Աստղերի ֆաբրիկա (Ռուսաստան) նման օրինակով)
 2006 - Հաղթել է NRK Kjempesjansen հեռուստաընկերության մրցույթում իր սեփական «Foolin» երգով
 2007 - Պարգևատրվել է «Hedda» մրցանակով՝ Նորվեգիայի Oslo Nye Teater թատրոնի «Թութակը տանիքում» ներկայացման մեջ իր դերի համար։
 2009 - Հաղթել է «Եվրատեսիլ 2009» երգի մրցույթի նորվեգական ընտրական փուլում իր սեփական «Fairytale» երգով։
 2009 - Հաղթել է Մոսկվայում տեղի ունեցած Եվրատեսիլ 2009 երգի մրցույթում։
 2010 - Պարգևատրվել է «Хрустальный глобус» ռուսական ազգային մրցանակով։
 2010 - Տարվա արդյունքների հիման վրա Նորվեգիայում պարգևատրվել է Spellemann-ի շրջանակներում Grammy մրցանակով։
 2010 - Պարգևատրվել է «Ռադիոհիթում» Бог Эфира մրցանակով «օտարազգի կատարող» անվանակարգում։
 2010 - Հաղթել է Muz-TV մրցանակաբաշխությանը՝ «Տարվա հայտնություն» անվանակարգում։
 2011 - Մասնակցել է Կիևի ձայնային հեռուստատեսային շոուին և Ստոկհոլմում հեռուստածրագրի պարային ծրագրին։
 2015 - Ռոսիա 1 ալիքի «Один в один!» հեռուստաշոուի մասնակից։

Լրագրողների մեղադրանքներ 
 Որոշ ԶԼՄ-ներ շտապեցին մեղադրել Ռիբակին կոմպոզիտոր Կիրիլ Մոլչավանովի «Կռունկի երգը» գողանալու մեջ («Abandoned» Ռիբակի կողմից), մինչ երգի վերամշակումը ձևակերպվել է բոլոր կանոնների համաձայն։
 Ալեքսանդր Ռիբակը դարձել է հաղթող «Серебряная калоша 2010» հակամրցույթում «Տարվա գրագող» անվանակարգում՝ Արկադի Ուկուպինկի «Սև կայծակ» ֆիլմի սաուդնթրեքի «Я не верю в чудеса» երգով, որը հիշեցնում է «Aerosmith» խմբի «I Don't Want to Miss a Thing» հիթը։

Սկավառակագրություն

Ալբոմներ

Ծանոթագրություններ 

Նորվեգացի երգիչներ
Եվրատեսիլ երգի մրցույթի հաղթողներ
Եվրատեսիլ 2009 երգի մրցույթ
Եվրատեսիլ 2018 երգի մրցույթ
21-րդ դարի երգիչներ
Նորվեգացի երաժիշտներ